CELEX: 32016D1636
Language: et
Date: 2016-09-06 00:00:00
Title: Poliitika- ja julgeolekukomitee otsus (ÜVJP) 2016/1636, 6. september 2016, millega võetakse vastu kolmandate riikide panused Euroopa Liidu ÜJKP sõjalisse väljaõppemissiooni Kesk-Aafrika Vabariigis (EUTM RCA) (EUTM RCA/1/2016)

10.9.2016   
            
            
               ET
            
            
               Euroopa Liidu Teataja
            
            
               L 243/13
            
         POLIITIKA- JA JULGEOLEKUKOMITEE OTSUS (ÜVJP) 2016/1636,
   6. september 2016,
   millega võetakse vastu kolmandate riikide panused Euroopa Liidu ÜJKP sõjalisse väljaõppemissiooni Kesk-Aafrika Vabariigis (EUTM RCA) (EUTM RCA/1/2016)
   POLIITIKA- JA JULGEOLEKUKOMITEE,
   võttes arvesse Euroopa Liidu lepingut, eriti selle artikli 38 kolmandat lõiku,
   võttes arvesse nõukogu 19. aprilli 2016. aasta otsust (ÜVJP) 2016/610 Euroopa Liidu ÜJKP sõjalise väljaõppemissiooni kohta Kesk-Aafrika Vabariigis (EUTM RCA (1))
   ning arvestades järgmist:
   
               (1)
            
            
               Vastavalt nõukogu otsuse (ÜVJP) 2016/610 artikli 8 lõikele 2 volitas nõukogu poliitika- ja julgeolekukomiteed tegema asjakohaseid otsuseid kolmandate riikide pakutavate panuste vastuvõtmise kohta.
            
         
               (2)
            
            
               Tulenevalt ELi missiooni ülema soovitusest Gruusia panuse kohta ning Euroopa Liidu sõjalise komitee nõuandest, tuleks Gruusia panus vastu võtta.
            
         
               (3)
            
            
               Kooskõlas Euroopa Liidu lepingule ja Euroopa Liidu toimimise lepingule lisatud protokolli nr 22 (Taani seisukoha kohta) artikliga 5 ei osale Taani liidu kaitsepoliitilise tähendusega otsuste ja meetmete väljatöötamises ning rakendamises. Seetõttu ei osale Taani käesoleva otsuse vastuvõtmisel ning see ei ole tema suhtes siduv ega kohaldatav,
            
         ON VASTU VÕTNUD KÄESOLEVA OTSUSE:
   Artikkel 1
   Kolmandate riikide panused
   1.   Gruusia panus missiooni EUTM RCA võetakse vastu ning seda käsitatakse märkimisväärsena.
   2.   Gruusia on vabastatud rahalisest panusest EUTM RCA eelarvesse.
   Artikkel 2
   Jõustumine
   Käesolev otsus jõustub selle vastuvõtmise päeval.
   
      Brüssel, 6. september 2016
      
         
            Poliitika- ja julgeolekukomitee nimel
         
         
            eesistuja
         
         W. STEVENS
      
   
   
      (1)  ELT L 104, 20.4.2016, lk 21.